Číslo z centrálneho registra zmlúv Ú PSK: xx/2024/OM

# Nájomná zmluva

uzatvorená v zmysle druhej časti zákona č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov v znení neskorších predpisov a o zmene niektorých zákonov v platnom znení (ďalej len „ZoNPP“),, Vyhláškou MPaRV SR č. 172/2018 Z. z., ktorou sa ustanovujú podrobnosti o spôsobe a rozsahu vedenia a poskytovania evidencií a stanovenia obvyklej výšky nájomného v znení neskorších predpisov v spojení s ustanoveniami zákona č. 40/1964 Zb. Občianskeho zákonníka v znení neskorších predpisov, zákonom č. 446/2001 Z. z. o majetku vyšších územných celkov v znení neskorších predpisov a v súlade so Zásadami hospodárenia a nakladania s majetkom Prešovského samosprávneho kraja v platnom znení.

**medzi:**

Prenajímateľ:

**Názov: Prešovský samosprávny kraj**

Sídlo: Námestie mieru 2, 080 01 Prešov

Štatutárny orgán: P**aedDr. Milan Majerský, PhD**., predseda

Právna forma: Právnická osoba – samostatný územný samosprávny a správny celok Slovenskej republiky zriadený Zákonom NR SR č. 302/2001 Z. z. o samospráve vyšších územných celkov v znení neskorších predpisov

IČO: 37870475

Bankové spojenie: Štátna pokladnica

Príjmový bankový účet:

Výdavkový bankový účet:

(ďalej len ako „prenajímateľ“)

a

Nájomca:

Názov: xxx

Sídlo/ Miesto podnikania: xxx

Štatutárny orgán: xxx

Právna forma: xxx

Registrácia: xxx

IČO: xxx

Bankové spojenie: xxx

IBAN: xxx

(ďalej len ako „nájomca“)

(spolu aj ako „zmluvné strany“)

## Predmet zmluvy

1. Prenajímateľ je výlučným vlastníkom nehnuteľností zapísaných v katastri nehnuteľností na LV 109 a 1084, katastrálne územie Orkucany, obec Sabinov, okres Sabinov parcely registra C KN a E KN o celkovej výmere 499 272 m² tak, ako je uvedené v prílohe č. 1, ktorá tvorí neoddeliteľnú súčasť tejto zmluvy:
	* pozemky o celkovej výmere 433 440 m2, ako je uvedené v prílohe č.2, so začiatkom nájmu odo dňa nadobudnutia účinnosti tejto zmluvy
	* pozemky o celkovej výmere 65 832 m2, ako je uvedené v prílohe č.3, so začiatkom nájmu s účinnosťou od 1.2.2025 resp. od prvého dňa mesiaca nasledujúceho po mesiaci, v ktorom dôjde k ukončeniu nájmu s nájomcom Slovenská správa ciest.
	Odkladacia podmienka začiatku nájmu sa týka tých pozemkov v celosti resp. ich častí, ktorých výmera na dočasný záber je určená geometrickým plánom č. 36465372-044-3-2015 vyhotoveným spoločnosťou GEOPROJEKT PREŠOV, s.r.o., Konštantínova 6, 080 01 Prešov, IČO: 36 465 372; pre účely nájomnej zmluvy č. CRZ ÚPSK 176/2020/OM s nájomcom Slovenská republika v správe Slovenská správa ciest, Bratislava.
2. Prenajímané pozemky: parcela registra C KN č.714/13 a parcely registra E KN č. 1331/1 a 1332/1 sú zaťažené vecným bremenom, ktoré spočíva v povinnosti povinného z vecného bremena Prešovský samosprávny kraj :
	* parcela registra C KN č.714/13
		1. Na základe zmluvy o zriadení vecného bremena č. 56/2013/ODDSM
			1. strpieť uloženie inžinierskych sietí – podzemného elektrického vedenia
			2. strpieť vstup a vjazd na pozemok, prechod a prejazd pri uložení, prevádzke, údržbe a oprave podzemného elektrického vedenia v prospech oprávneného z vecného bremena, ktorí sú vlastníkmi pozemku CKN parcelné č. 714/3, ostatné plochy
			3. Strpieť prechod peši a prejazd motorovým vozidlom cez pozemok k pozemkom C KN 714/3 a E KN 1343/1 v prospech vlastníkov pozemkov C KN 714/3 a E KN 1343/1 v rozsahu určenom GP č. 34/2017.
	* parcela registra E KN č. 1331/1
		1. Strpieť prechod peši a prejazd motorovým vozidlom cez pozemok E KN 1331/1 k pozemkom C KN 714/3 a E KN 1343/1 v prospech vlastníkov pozemkov C KN 714/3 a E KN 1343/1 v rozsahu stanovenom GP č.34/2017
	* parcely registra E KN č. 1332/1
		1. Na základe zmluvy o zriadení vecného bremena č. 56/2013/ODDSM
			1. strpieť uloženie inžinierskych sietí-podzemného elektrického vedenia na pozemkoch
			2. strpieť vstup, vjazd, prechod a prejazd cez pozemok povinného z vecného bremena pri uložení, prevádzke, údržbe a oprave podzemného elektrického vedenia v rozsahu vyznačenom v geometrickom pláne č.204/2012 zo dňa 20.06.2012 overeným Správou katastra Sabinov dňa 04.07.2012 pod číslom G1-245/2012 v prospech oprávneného z vecného bremena, ktorí sú vlastníkmi pozemku CKN parcelné číslo 714/3, ostatné plochy 2616 m2.
			3. strpieť prechod peši a prejazd motorovým vozidlom cez pozemok 1332/1, k pozemkom C KN 714/3 a E KN 1343/1 v prospech vlastníkov pozemkov C KN 714/3 a E KN 1343/1 v rozsahu stanovenom GP č.34/2017
	* V Katastri nehnuteľností SR na liste vlastníctva č. 109 v časti Poznámky je nasledovný záznam: P-1/2023, P-24/2023 - Uznesenie Okresného súdu v Prešove sp.zn. 21Cb/135/2022-171, zo dňa 02.01.2023, opravné uznesenie sp.zn. 21Cb/135/2022-292, zo dňa 03.03.2023, opravné uznesenie sp.zn. 21Cb/135/2022-352 zo dňa 14.7.2023 o návrhu na nariadenie neodkladného opatrenia, v ktorom zakazuje žalovanému-Prešovský samosprávny kraj nakladať s pozemkami registra CKN parc.č.113, 116, 117, 157/1, 441, 442/1, 606, 627/2, 701/34, 702/36 a registra EKN parc.č.1269/3, 1318/201, 1323, 1324, 1325/1, 1325/202, 1326/2, 1327/2, 1327/3, 1331/1, 1331/101, 1332/1, 1332/2, 1333/1, 1341/2, 1342/2, 1344, 1350/2, 1350/3, 1351, 1353/4, 1355, 1356 a 1359/2, najmä ich previesť alebo inak scudziť, založiť alebo zaťažiť inou ťarchou v prospech tretích osôb, a to až do právoplatného skončenia konania o určení vlastníckeho práva k týmto nehnuteľnostiam - číslo zmeny 31/2023, 78/2023.
3. Prenajímateľ za podmienok upravených v tejto nájomnej zmluve prenecháva nájomcovi nehnuteľnosti špecifikované v Čl. I bod 1 tejto Zmluvy a Nájomca tieto nehnuteľnosti preberá do dočasného užívania a zaväzuje sa platiť nájomné.
4. Nájomca vyhlasuje, že sa pred uzatvorením nájomnej zmluvy oboznámil so stavom prenajatých nehnuteľností vrátane vecných bremien zapísaných na LV a poznámky evidovanej v KN popísaných v bode 2 tohto článku zmluvy a preberá ich v stave, v akom sa ku dňu podpisu tejto zmluvy nachádzajú.

## Účel nájmu

1. Prenajímateľ prenajíma predmet nájmu na poľnohospodárske využitie, na vykonávanie poľnohospodárskej činnosti pri prevádzkovaní podniku, predovšetkým na zabezpečenie riadnej starostlivosti o prenajaté nehnuteľnosti a branie úžitkov z nich nájomcom.
2. Nájomca je oprávnený užívať predmet nájmu len za účelom uvedeným v ods.1 tohto článku zmluvy.

## Doba nájmu

1. Nájomná zmluva sa uzatvára na dobu neurčitú.
2. Po skončení nájmu nie je nájomca oprávnený predmet nájmu užívať.

## Nájomné

1. Nájomné je stanovené dohodou zmluvných strán v zmysle zákona č. 446/2001 Z.z. o majetku vyšších územných celkov v znení neskorších predpisov v spojení so Zásadami hospodárenia a nakladania s majetkom Prešovského samosprávneho kraja a v súlade s najvýhodnejšou cenovou ponukou predloženou v obchodnej verejnej súťaži vyhlásenej dňa 26 .4. 2024.
2. Zmluvné strany sa dohodli na nájomnom za predmet nájmu vo výške ...................... eur/m2 za kalendárny rok, čo predstavuje nájomné v celkovej výške .................................... eur (slovom: ............................................................................................... eur) za kalendárny rok. V prípade, ak nájomná zmluva trvá kratšie ako kalendárny rok, zmluvné strany sa dohodli na nájomnom zodpovedajúcom alikvotnej časti ročného nájomného.
3. Nájomné za kalendárny rok je splatné štvrťročne vopred, pričom výška jednotlivej splátky predstavuje ........... eur. Nájomné za kalendárny rok je splatné nasledovne:
	* nájomné za I. štvrťrok príslušného roka je splatné k 20.12. predchádzajúceho roka
	* nájomné za II. štvrťrok príslušného roka je splatné k 31.3. príslušného roka
	* nájomné za III. štvrťrok príslušného roka je splatné k 30.6. príslušného roka
	* nájomné za IV. štvrťrok príslušného roka je splatné k 30.9. príslušného roka.
		1. Alikvotná časť nájomného za štvrťrok, v ktorom nájomný vzťah vznikol, počítaná odo dňa účinnosti zmluvy, je splatná do 30 kalendárnych dní odo dňa vystavenia faktúry prenajímateľom. Prenajímateľ je povinný vystaviť faktúru do 30 kalendárnych dní od nadobudnutia účinnosti Zmluvy.
		2. Zmluvné strany sa dohodli, že v prípade, ak nájomná zmluva trvá kratšie ako kalendárny rok, upraví sa výška splátky za štvrťrok, v ktorom nájom vznikol, resp. zanikol.
4. Nájomné sa platí na základe faktúry vystavenej prenajímateľom na účet prenajímateľa vedený v Štátnej pokladnici, IBAN: SK.......................................
5. Zmluvné strany sa dohodli, že prenajímateľ je oprávnený dohodnuté nájomné každoročne upraviť o mieru kladnej inflácie vyhlásenú Štatistickým úradom Slovenskej republiky v danom roku za predchádzajúci kalendárny rok.
6. Okrem nájomného sa nájomca zaväzuje uhradiť aj daň z nehnuteľností vyrubenú správcom dane prenajímateľovi za príslušný kalendárny rok.. Prenajímateľ je oprávnený účtovať nájomcovi refundáciu dane z nehnuteľností za príslušný kalendárny rok, a to vo výške určenej správcom dane. Zmluvné strany sa dohodli na zaplatení alikvotnej časti dane z nehnuteľností za rok 2024 na základe faktúry vystavenej prenajímateľom do 30 kalendárnych od doručenia právoplatného rozhodnutia o vyrubení dane.
7. Daň z nehnuteľností je splatná jednorazovo do 30 kalendárnych dní odo dňa vystavenia faktúry prenajímateľom na účet prenajímateľa vedený v Štátnej pokladnici, IBAN: SK54 8180 0000 0070 0051 9082. Prenajímateľ sa zaväzuje vystaviť faktúru do 30 kalendárnych dní od právoplatnosti rozhodnutia o vyrubení dane.
8. Zmluvné strany sa dohodli, že v prípade omeškania s úhradou platieb podľa tohto článku je nájomca povinný uhradiť úrok z omeškania v súlade s ustanoveniami § 369 ods. 2 Obchodného zákonníka v platnom znení, t.j. v sadzbe, ktorú stanoví vláda Slovenskej republiky svojím nariadením.

## Práva a povinnosti zmluvných strán

1. Odovzdanie predmetu nájmu do užívania sa uskutoční najneskôr do 15 dní od nadobudnutia účinnosti zmluvy protokolárnym odovzdaním.
2. Nájomca je povinný bez zbytočného odkladu zapísať nájomnú zmluvu do katastra nehnuteľností.
3. Nájomca je povinný so starostlivosťou riadneho hospodára užívať prenajaté nehnuteľnosti na poľnohospodárske účely, najmä je povinný udržiavať prenajaté pozemky v nezaburinenom stave, zachovať úrodnosť prenajatých pozemkov alebo ich mimo produkčné funkcie, udržiavať pozemky v dobrom poľnohospodárskom stave, zamedziť skladovaniu odpadov a agrochemikálií, zamedziť vypaľovaniu trávnych porastov a iným environmentálnym rizikám.
4. Nájomca sa zaväzuje zabrániť vzniku nelegálnej skládky odpadu na prenajatých nehnuteľnostiach. Ak napriek tomu nelegálna skládka vznikne, nájomca je povinný bezodkladne oznámiť túto skutočnosť príslušnému orgánu štátnej správy odpadového hospodárstva, obci a prenajímateľovi a nelegálnu skládku na vlastné náklady odstrániť.
5. Nájomca sa zaväzuje odvrátiť hroziacu škodu a predmet nájmu užívať tak, aby na ňom nevznikla škoda. V prípade, že svojím konaním škodu spôsobí, zaväzuje sa ju odstrániť na vlastné náklady a poškodenú nehnuteľnosť uviesť do predošlého stavu. Nájomca je povinný bez zbytočného odkladu informovať prenajímateľa o hroziacej škode, ako aj o škode vzniknutej.
6. Nájomca sa zaväzuje zabezpečovať starostlivosť o dreviny rastúce na predmete nájmu tak, aby zabránil hroziacej škode spôsobenej pádom stromu alebo odpadnutým konárom, a to v súlade s ustanoveniami zákona č. 543/2002 Z.z. o ochrane prírody a krajiny v platnom znení.
7. Nájomca je povinný v priebehu každého hospodárskeho roka bez zbytočného odkladu informovať prenajímateľa, na ktorých pozemkoch a v akých výmerách pestuje poľnohospodárske výrobky, ktoré sú predmetom regulácie trhu s poľnohospodárskymi výrobkami, a zároveň o aktuálnych cenách poľnohospodárskych výrobkov, ktoré sú predmetom regulácie trhu s poľnohospodárskymi výrobkami, pestovanými na prenajatých poľnohospodárskych pozemkoch.
8. Ak počas trvania nájmu dôjde k predaju podniku, k predaju väčšinového podielu podľa § 114 ods. 1 Obchodného zákonníka, k predaju väčšiny majetkových podielov alebo väčšiny akcií doterajšieho nájomcu, je nájomca povinný túto skutočnosť písomne oznámiť prenajímateľovi.
9. Nájomca je povinný viesť evidenciu podľa vyhlášky č. 172/2018 Z.z., ktorou sa ustanovujú podrobnosti o spôsobe a rozsahu vedenia a poskytovania evidencií a stanovenia obvyklej výšky nájomného.
10. Prenajímateľ nezodpovedá za veci vnesené na predmet nájmu nájomcom, za škody, ktoré vznikli Nájomcovi, alebo tretím osobám na zdraví, alebo majetku v dôsledku nesplnenia povinností Nájomcu vyplývajúcich z tejto zmluvy.
11. Nájomca sa zaväzuje plniť všetky podmienky nájmu podľa tejto zmluvy, predmet nájmu užívať riadnym a hospodárnym spôsobom a dodržiavať všeobecne záväzné právne predpisy, vzťahujúce sa na predmet nájmu s ohľadom na účel jeho využitia.
12. Nájomca je povinný v prípade, ak ho prenajímateľ na to kedykoľvek počas trvania nájomného vzťahu vyzve, zabezpečiť vykonanie rozboru kvality pôdy autorizovaným subjektom podľa aktuálnej metodiky ÚKSUP v stanovených lehotách, bezodkladne predložiť kópiu zadanej objednávky a výsledky rozboru prenajímateľovi do 10 -tich pracovných dní od ich obdržania. Nájomca je taktiež povinný viesť, archivovať a na základe výzvy prenajímateľa a v ním stanovenej lehote predložiť doklady preukazujúce hospodárenie na pôde.
13. Nájomca zodpovedá za dodržiavanie predpisov o bezpečnosti a ochrane zdravia pri práci všetkých osôb, ktoré sa budú nachádzať v priestoroch predmetu nájmu. Nájomca je povinný dodržiavať aj ostatné povinnosti, ktoré mu vyplývajú z platných predpisov, najmä zákona č. 79/2015 Z.z. o odpadoch a o zmene a doplnení niektorých zákonov, zákona č. 17/1992 Zb. o životnom prostredí v platnom znení, zákona č. 220/2004 Z.z. o ochrane a využívaní poľnohospodárskej pôdy a o zmene zákona č. 245/2003 Z.z. o integrovanej prevencii a kontrole znečisťovania životného prostredia a o zmene a doplnení niektorých zákonov v platnom znení, zákona č. 405/2011 Z.z. o rastlinnolekárskej starostlivosti v platnom znení. V prípade porušenia uvedených povinností je nájomca povinný prenajímateľovi nahradiť všetky škody, ktoré prenajímateľovi v dôsledku porušenia povinností nájomcom vznikli, vrátane sankcií, ktoré boli prenajímateľovi uložené.
14. Nájomca je povinný strpieť umiestnenie geodetických meračských značiek vytyčujúcich hranicu medzi pozemkami E KN č. 1331/1 a C KN č. 721/41, 721/42 a 721/43 a na vlastné náklady ich udržiavať na mieste osadenia.
15. Nájomca je povinný strpieť vstup Prenajímateľa na predmet nájmu za účelom kontroly dodržiavania podmienok nájmu dohodnutých v tejto zmluve.
16. Nájomca je povinný strpieť vstup osôb oprávnených na vstup podľa osobitných predpisov, znalcov, ako aj iných oprávnených osôb nimi prizvaných.
17. Nájomca je povinný strpieť v nevyhnutnej miere a na nevyhnutnú dobu vstup (peši, vozidlami, mechanizmami), pokiaľ to nevyhnutne vyžaduje údržba a obhospodarovanie susediacich pozemkov a stavieb.
18. Nájomca nie je oprávnený bez predchádzajúceho písomného súhlasu prenajímateľa dať prenajatú vec alebo jej časť do podnájmu.
19. Žiadna zo zmluvných strán nie je oprávnená bez písomného súhlasu druhej zmluvnej strany previesť svoje práva a záväzky podľa tejto zmluvy na inú osobu.
20. Nájomca a prenajímateľ sa zaväzujú bez zbytočného odkladu, najneskôr do 15 dní odo dňa zmeny, oznámiť druhej strane každú zmenu svojej právnej subjektivity, ako aj iné skutočnosti, ktoré by mohli ovplyvniť nájom.
21. Po podanej výpovedi, po doručení písomného odstúpenia od zmluvy, alebo tri mesiace pred skončením nájmu a odovzdaním veci je nájomca povinný umožniť záujemcovi o prenajatie predmetu nájmu prehliadku v prítomnosti prenajímateľa alebo jeho zástupcu.
22. Nájomca je povinný vypratať predmet nájmu najneskôr v deň ukončenia nájmu a v tej istej lehote ho prenajímateľovi protokolárne odovzdať. V prípade odstúpenia od zmluvy je lehota na vypratanie predmetu nájmu a jeho protokolárne odovzdanie 15 dní odo dňa doručenia odstúpenia od zmluvy. V prípade, ak nájomca v stanovenej lehote povinnosť vypratať predmet nájmu nesplní, má prenajímateľ právo uplatniť voči nájomcovi zmluvnú pokutu vo výške 1.000 eur.

## Sankcie

1. Ak nájomca napriek písomnému upozorneniu prenajímateľa naďalej porušuje, resp. neplní svoje povinnosti uvedené v Čl. II a v Čl. V. zmluvy, je nájomca povinný zaplatiť prenajímateľovi zmluvnú pokutu vo výške 100 € za každé jednotlivé porušenie, resp. nesplnenie ktorejkoľvek povinnosti, a to aj opakovane, ak nie je uvedené inak. Nárok prenajímateľa na náhradu škody nie je uhradením zmluvnej pokuty dotknutý.
2. Ak nájomca napriek opakovanému písomnému upozorneniu prenajímateľa naďalej porušuje, resp. neplní svoje povinnosti uvedené v bode 1 tohto článku, má prenajímateľ právo od zmluvy odstúpiť.

## Skončenie nájmu

1. Nájomný vzťah zaniká:
	1. písomnou dohodou zmluvných strán,
	2. písomnou výpoveďou,
	3. odstúpením od zmluvy
	4. ukončením zo strany prenajímateľa z dôvodov uvedených v § 12 ods. 6 ZoNPP
2. Zmluvné strany sa dohodli, že ako prenajímateľ, tak aj nájomca je oprávnený vypovedať túto zmluvu aj bez uvedenia dôvodu k 1. novembru, pričom výpovedná lehota je päť rokov a začína plynúť 1. novembrom v súlade s § 6 ZoNPP po doručení písomnej výpovede druhej zmluvnej strane.
3. Prenajímateľ je oprávnený odstúpiť od zmluvy v nasledovných prípadoch:
	1. ak nájomca užíva predmet nájmu alebo jeho časť v rozpore s účelom nájmu,
	2. ak nájomca prenechá predmet nájmu alebo jeho časť do podnájmu tretej osobe bez predchádzajúceho písomného súhlasu prenajímateľa,
	3. ak nájomca napriek opakovanému písomnému upozorneniu prenajímateľa užíva predmet nájmu v rozpore s ustanoveniami Čl. V. body 2, 3, bod 8, bod 10, body 12-17.
	4. ak nájomca je v omeškaní s úhradou nájomného, alebo jeho časti o viac ako tridsať kalendárnych dní.
4. Odstúpiť od zmluvy môže ako nájomca, tak aj prenajímateľ aj na základe ďalších dôvodov, uvedených v § 679 Občianskeho zákonníka. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane; to neplatí, ak je na pozemku založená úroda, kedy nájomný vzťah končí po zbere úrody. Písomné oznámenie o odstúpení od zmluvy musí obsahovať dôvod odstúpenia od zmluvy, inak je neplatné.

## Záverečné ustanovenie

1. Všetky písomnosti, vrátane tých, ktoré vyvolávajú právne účinky, budú medzi zmluvnými stranami doručované osobne, doporučene poštou na adresy uvedené v záhlaví zmluvy, alebo do vlastných rúk elektronicky do elektronickej schránky v súlade so z. č. 305/2013 Z. z. V prípade zmeny adresy pre doručovanie sú zmluvné strany povinné sa o tejto skutočnosti bez zbytočného odkladu vzájomne informovať. Písomnosť sa považuje za doručenú dňom jej prevzatia, alebo dňom odmietnutia prevzatia. Pokiaľ nebude možné písomnosť opakovane doručiť na poslednú známu adresu pre doručovanie, považuje sa písomnosť za doručenú tretím dňom po dni, kedy sa ako nedoručiteľná vrátila odosielateľovi. Písomnosť doručovanú do vlastných rúk do elektronickej schránky sa považuje za doručenú momentom uvedeným na elektronickej doručenke alebo márnym uplynutím úložnej lehoty podľa toho, ktorá skutočnosť nastane skôr a to aj vtedy, ak sa adresát o tom nedozvedel.
2. V zmysle organizačného poriadku prenajímateľa správu hnuteľného a nehnuteľného majetku vykonáva Odbor majetku a investícií, oddelenie správy budov, a účtovnícku agendu zabezpečuje odbor financií, oddelenie účtovníctva.
3. Zmluvné strany sa s poukazom na § 676 Občianskeho zákonníka dohodli, že užívanie veci nájomcom po skončení nájmu nemá za následok obnovenie nájomnej zmluvy.
4. Vzťahy zmluvných strán neupravené touto zmluvou sa riadia ustanoveniami prvej a piatej časti zákona č. 504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v platnom znení, ustanoveniami zákona č. 40/1964 Zb. Občiansky zákonník v znení neskorších predpisov.
5. Táto zmluva bola vyhotovená v šiestich vyhotoveniach, z ktorých štyri vyhotovenia obdrží prenajímateľ a dve vyhotovenia nájomca.
6. Akékoľvek zmeny alebo doplnky tejto zmluvy je možné vykonať len písomnými, číslovanými dodatkami podpísanými oboma zmluvnými stranami.
7. Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle § 47a zákona č. 40/1964 Zb. Občianskeho zákonníka v znení neskorších predpisov a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
8. Zmluvné strany vyhlasujú, že sú v plnom rozsahu spôsobilé na uvedené právne úkony a ich zmluvná voľnosť nie je ničím obmedzená. Zmluvné strany vyhlasujú, že ich vôľa vyjadrená v tejto zmluve je skutočne daná, vážna, slobodná a určitá, a že prejavy vôle oboch zmluvných strán sú dostatočne zrozumiteľné. Zmluvné strany vyhlasujú, že si zmluvu prečítali, jej obsahu rozumejú a na znak bezvýhradného súhlasu s celým obsahom tejto zmluvy ju vlastnoručne podpisujú.

V Prešove, dňa

**Prenajímateľ**:

PaedDr. Milan Majerský, PhD., predseda

V .................., dňa ....................

**Nájomca**:

XXXXXXXXXXX, XXX

Táto zmluva bola zverejnená dňa:

Táto zmluva nadobúda účinnosť dňa: